polyglot-tagger/wikipedia-language-snippets-filtered huggingface dataset:
ஒசூர் மாநகரை நிர்வகிக்க ஒசூர் பெருநகர வளர்ச்சி குழுமம் உருவாக்கப்பட்டுள்ளது. இது ஒசூர் மாநகரின் குடிநீர், சுகாதாரம், கல்வி, பொது சேவைகள், பொது சொத்துக்கள் பராமரிப்பு ஆகிய பணிகளை மேற்கொள்ளும் அமைப்பாகும். இந்த குழுமம் பெருநகரங்களில் மட்டுமே அமைக்கப்படும். அதனடிப்படையில் தமிழகத்தில் பெருநகர சென்னை மாநகராட்சி, கோயம்புத்தூர் மாநகராட்சி, ஓசூர் மாநகராட்சி மற்றும் திருப்பூர் மாநகராட்சியிலும் உள்ளது. இந்த அமைப்பு சேலம், திருச்சிராப்பள்ளி மாநகராட்சிகளிலும் கொண்டு வர திட்டம் வகுக்கப்பட்டுள்ளது.
ஒசூர் மாநகராட்சி மாமன்றம் நேரடியாக மக்களால் தேர்ந்தெடுக்கப்பட்ட மாமன்ற உறுப்பினர்கள் மற்றும் மாமன்ற உறுப்பினர்களின் வாயிலாகத் தேர்ந்தெடுக்கப்பட்ட மாமன்றத்தலைவர் , மாமன்றத் துணைத்தலைவர் , மாமன்றச் செயலாளராக மாநகராட்சி ஆணையாளரைக் கொண்டு அமைக்கப்பட்டிருக்கிறது.
2004ம் ஆண்டில் பிரான்சிய நாடாளுமன்றத்தில் மத சின்னங்களைப் பொது கல்வி கூடங்களில் அணிவதைக் கட்டுப்படுத்தும் சட்டம் ஒன்று நிறைவேற்றப்பட்டது. இச்சட்டம் பிரான்சின் அனைத்து கல்வி நிலையங்களிலும் மதத்தை வெளிப்படையாக பறைசாற்றும் விதத்தில் மத சின்னங்கள் அணிவதை தடை செய்தது. பிரான்சிய கல்விக் கூடங்களில் கல்வி பயிலும் பல்வேறு நாடுகளைச் சேர்ந்த இசுலாமியரல்லாத பிறர் முக்காடு அணிவதன் காரணம் அறியாமை மற்றும் அசௌகரியமாக உணர்ந்த காரணங்களாலும் அதனால் நிகழ்ந்த தகராறுகளினாலும் பிரான்சில் மத சார்பற்ற நடுநிலைமையைப் பேணும் ஸ்டேசி ஆணைக்குழு இச்சட்டத்தை பரிந்துரைத்தது.பிரான்சில் இயற்றப்பட்ட மத சின்னத் தடைச் சட்ட்ம் அனைத்து மதத்தினருக்கும் பொதுவானதாகவிருந்தாலும் அச்சட்டம் இசுலாமியர்கள் மேல் ஏற்படுத்திய தாக்கம் தொடர்பாகவே பல சர்வதேச விவாதங்கள் நடந்தன. காரணம் ஐரோப்பிய நாடுகளில் குறிப்பாக பிரன்சில் அதிகரித்து வரும் இசுலாமிய சனத்தொகை அதிகரிப்பாகும்.
நிகாப் என்பது சில இசுலாமிய பெண்கள் அணியும் முகத்திரைகளில் ஒன்றாகும். பெரும்பான்மையான இசுலாமிய மதபோதகர்கள் இசுலாம் சமயத்தில் முகத்திரைக் கட்டாயப்படுத்தப்படவில்லை எனத் தெரிவிக்கின்ற போதிலும் சில மதபோதகர்கள் குறிப்பாக சலாபிய நெறியைப் பின்பற்றுபவர்கள் பெண்கள் பொது இடங்களில் முகத்திரை கண்டிப்பாக அணிய வேண்டும் எனக் குறிப்பிடுகிறார்கள். முகத்திரை அணியும் இசுலாமியப் பெண்கள் தங்கள் உறவினரல்லாத வேற்று ஆடவரைச் சந்திக்கும் தருணங்களில் அல்லது பொது இடங்களில் இதை அணிகின்றனர்.
2010 ஜூலை மாதத்தில் பிரான்சின் சட்டப் பேரவை பொது இடங்களில் முகத்திரை அணிவதற்கான தடை சட்டத்தைக் கொண்டு வந்தது. இதன் மூலம் பொது இடங்களில் முகத்திரை அணிய முற்றாகத் தடை விதிக்கப்பட்டது. சட்டத்தை மீறுபவர்களுக்கு 150 யூரோக்கள் அபராதம் விதிக்கப்பட்டது. மேலும் எவராயினும் பெண்களைக் கட்டாயப்படுத்தி முகத்திரை அணியச் செய்தமை கண்டுபிடிக்கப்பட்டால் அவருக்கு இரண்டு வருட சிறை தண்டணையும் 60,000 யூரோக்கள் அபராதமும் விதிக்கப்படுகிறது.
இன்று நிகாப் முகத்திரை அராபியத் தீபகற்பத்திலுள்ள அராபிய நாடுகளில் பரவலாகப் பயன்படுத்தப்படுகிறது. அராபிய நாடுகளல்லாத இசுலாமிய நாடுகளிலும் இக்கலாச்சாரம் மெல்ல மெல்ல பரவி வருகிறது. சோமாலியா, சிரியா, பாக்கித்தான், வங்காளதேசம் போன்ற இசுலாமிய நாடுகளில் சிறு அளவிலான இசுலாமியர்கள் நிகாப் முகத்திரை அணிகின்றனர். மேலும் இசுலாமிய சிறுபான்மையைக் கொண்ட இந்தியா, ஐரோப்பிய நாடுகள் போன்றவற்றிலும் நிகாப் முகத்திரை அணியப்படுகிறது.
பிரான்சின் அப்போதைய அதிபர் நிக்கோலா சர்கோசி "புர்க்கா உடை பிரான்சில் வரவேற்கப்பட மாட்டாது ஏனென்றால் அது பெண்களின் கண்ணியத்தைப் பற்றி நாங்கள் கொண்டிருக்கும் கொள்கைகளுக்கும் விழுமியங்களுக்கும் எதிரானது." என வெளிப்படையாகத் தெரிவித்தார். மேலும் சர்கோசி இச்சட்டம் இசுலாமியர்களை பிரான்சிய சமுதாயத்தில் இணைப்பதோடு பெண்களுக்கு சம உரிமையும் கொடுக்கும் எனவும் தெரிவித்தார்.
நிகாப் முகத்திரை அணிதல் ஐரோப்பிய நாடுகளில் பெரும் சர்ச்சைக்கு உள்ளான விடயமாக உள்ளது. முக்கியமாக பிரான்சில் இது பெரும் விவாதத்துக்கிடமான தடையாக உள்ளது. பிரான்சில் குறிப்பாக நிகாப் முகத்திரை என்றில்லாமல் சகல மத அடையாளங்களும் பொது இடங்களில் தடை செய்யப்பட்டுள்ளன.
நிகாப் எனும் சொல்லும் புர்கா எனும் உடையின் சொல்லும் சில இடங்களில் ஒரே அர்த்தத்தை கொடுப்பதற்காக பயன்படுத்தப்படுகிறது. எனினும் நிகாபில் கண்கள் தவிர முகத்தின் ஏனைய பகுதிகள் மூடப்படுகிறது. புர்காவிலோ தலை முதல் கால் வரை உடல் முழுமையாக மூடப்பட்டு வலை போன்ற திரையினூடாக மட்டுமே பார்க்க அனுமதிக்கப்படுகிறது.
அக்டோபர் 2008ல் மனித உரிமைகளுக்கான ஐக்கிய நாடுகள் மன்றம் இத்தடை பற்றி குறிப்பிடும் போது பிரான்சின் தடை பெண்களின் மத உரிமைகளில் தலையிடுகிறது என்றும் பெண்கள் வீட்டினுள்ளேயே முடங்கிக் கிடக்கும் வழிவகைகளை இச்சட்டம் ஏற்படுத்தும் என்றும் குறிப்பிட்டது.
முகத்திரை அணியும் வழக்கம் இசுலாமியத் தோற்றத்தின் முன்பே அரபு கலாச்சாரத்தில் கடைபிடிக்கப்பட்டது. கலாச்சாரப்படி சவுதி அராபியாவின் நஜித் எனும் இடத்திலிருந்து பரவிய முகத்திரைக் கலாச்சாரம் சலாபிய அடிப்படைவாதத்தின் மூலம் பல இசுலாமிய நாடுகளில் பரவியது.
பல இசுலாமிய அறிஞர்கள் பெண்கள் முகத்திரை அணிவது இசுலாமிய சமயத்தில் கட்டாயப்படுத்தப்படவில்லை என்கின்றனர். எனினும் சில சலாபிய அறிஞர்கள் முகத்திரை அணிவது தீவிரமாகக் கடைபிடிக்க வேண்டிய இசுலாமிய கடமை எனக் கூறுகின்றனர்.
அரை நிகாப் முகத்திரை எளிய துணியினாலான மீள் திறன் கொண்ட பட்டை அல்லது நாடாக் கொண்டிருக்கும். இது முகத்தைச் சுற்றி அணியப்படுகிறது. பொதுவாக இவ்வரை நிகாப் கண்கள் மற்றும் நெற்றியின் ஒரு பகுதி தெரியும் வகையில் தைக்கப்பட்டிருக்கிறது.
உலகெங்கிலும் பல்வேறு பாணியில் நிகாப் மற்றும் ஏனைய முகத்திரைகள் இசுலாமியப் பெண்களால் அணியப்படுகின்றன. அவற்றில் அதிகமாக அரை நிகாப் முகத்திரை மற்றும் முழு நிகாப் முகத்திரை ஆகியன அணியப்படுகின்றது.
அதற்கு காரணம் மாதவனின் முகம் சிறுவயதிலே அழகாக இருந்ததால் தனது தாயார் ராதாமணி இடம் தமிழ் வசனம் பேசி நடித்து காட்டியவுடன் அவர் உனக்கு பெரிய எதிர்காலம் தமிழ்த் திரையுலகில் உண்டு என்று கூற தனது சொந்த ஊரான வாலாஜாபேட்டையில் இருந்து சென்னைக்கு இரயில் ஏறினார்.
இவர் 1963 ஆம் ஆண்டு ஏ.எல்.எஸ் பிக்சர்ஸ் தயாரித்த மணியோசை இவரது முதல் இயக்கத்தில் வெளிவந்த திரைப்படம் நல்ல கதைகளம் இருந்தும் இவரது முதல் படமே தோல்வி அடைந்தது.
எம். ஜி. ஆரின் சொந்த படத்தயாரிப்பு நிறுவனமான சத்யா மூவீஸை நிறுவிய ஆர். எம். வீரப்பன் உதவியால் அந்த நிறுவனத்தின் முதல் திரைப்படமான தெய்வத்தாய் படத்தை எம். ஜி. ஆரை வைத்து இயக்குகின்ற வாய்ப்பை பெற்றார். மேலும் எம்ஜிஆரை வைத்து இவர் இயக்கிய ஒரே திரைப்படமாக அமைந்தது.
எம். ஜி. ஆர், சிவாஜி கணேசன், ஜெமினி கணேசன், முத்துராமன், ஏ. வி. எம். ராஜன், ஜெய்சங்கர், ரவிச்சந்திரன், சிவகுமார், விஜயகுமார், ரஜினிகாந்த், விஜயகாந்த் மற்றும் தேவிகா, விஜயகுமாரி, சௌகார் ஜானகி, கே. ஆர். விஜயா, பத்மினி, சரோஜாதேவி, ஜெயலலிதா, சாரதா, மஞ்சுளா, உஷா நந்தினி, ஸ்ரீபிரியா ஆகிய நடிகைகளை வைத்து பல படங்கள் இயக்கினார்.
இவரது இயக்கத்தில் வெளிவந்த புகழ்பெற்ற திரைப்படங்களில் சில மணியோசை, அன்னை இல்லம், தெய்வத்தாய், எங்க ஊர் ராஜா, குழந்தைக்காக, கண்ணே பாப்பா, வியட்நாம் வீடு, ராமன் எத்தனை ராமனடி, நிலவே நீ சாட்சி, சபதம், தேனும் பாலும், ஞான ஒளி, பட்டிக்காடா பட்டணமா, ராஜபார்ட் ரங்கதுரை, தங்கப்பதக்கம், மனிதனும் தெய்வமாகலாம், பாட்டும் பரதமும், சங்கர் சலீம் சைமன், ஏணிப்படிகள், ஹிட்லர் உமாநாத், அக்னி பார்வை. ஆகியவை இவரது குறிப்பிடத்தக்க படங்கள் ஆகும்.
இதில் குழந்தைக்காக, ராமன் எத்தனை ராமனடி, நிலவே நீ சாட்சி, பட்டிக்காடா பட்டணமா ஆகிய திரைபடங்களுக்கு தேசிய திரைப்பட விருது பெற்றார்.
இவருடன் கதாசிரியர்களான கே. பாலசந்தர், வியட்நாம் வீடு சுந்தரம், பாலமுருகன் ஆகியோர் இவருடைய திரைப்படங்களில் இணைந்து பணியாற்றியவர்கள்.
பின்பு இவர் சொந்தமாக அருண்பிரசாத் மூவிஸ் என்ற படத்தயாரிப்பு நிறுவனத்தை தொடங்கி அதிலும் தமிழ், தெலுங்கு, இந்தி என பிறமொழிகளிலும் பல வெற்றி படங்களை இயக்கினார்.
பாலகிருஷ்ணன் மாதவன் தமிழ்த் திரைப்பட இயக்குநரும், தயாரிப்பாளரும் ஆவார். மாதவன் 49 திரைப்படங்களை இயக்கியும், "அருண் பிரசாத் மூவீஸ்" என்ற பெயரில் 39 திரைப்படங்களைத் தயாரித்தும் உள்ளார்.
பியங்கா அந்திர்யெசின் பெற்றோர்கள் உரோமேனியாவுக்குத் திரும்பிய பின்னர் தன் 7 ஆம் அகவையில் இருந்து தென்னிசு விளையாடுகின்றார். அப்பொழுது கபிரியேல் ஃகிரிசிட்டாசே வழிகாட்டுதலில் பிட்டேசிட்டியில் விளையாடத் தொடங்கினார் சில ஆண்டுகள் கழித்து கனடாவுக்குத் திரும்பினார். கனடாவில் மிசிசாகாவில் உள்ள ஒண்டாரியோ இராக்கெட்டுக் கிளப்பில் பயிற்சி பெற்றார் தன் 11 ஆம் அகவையில் தொராண்டோவில் உள்ள கனடாவின் தேசிய தென்னிசு பயிற்சித் திட்டத்தில் பயிற்சி பெறத்தொடங்கினார். இவருடைய இளமையில் இவரின் உள்ளுக்க வீராங்கனையாக இருந்தவர் கிம் கிளிசிட்டெர்சு , . .
அந்திரியெசுக்கு கனடாவில் ஒண்டாரியோவில் உள்ள மிசிசாகாவில் உரோமானியப் பெற்றோர்களுக்குப் பிறந்தவர். இவருடைய தந்தை நிக்கு அந்திர்யெசுக்கு ஒரு பொறியியலாளர். உரோமேனியாவின் பிராசோவில் உள்ள திரான்சில்வேனியா பல்கலைக்கழகத்தில் பட்டம் பெற்றபின்னர் கனடாவுக்கு வந்தார் இவருடைய தாயார் கிரையோவா பல்கலைக்கழகத்தில் பட்டம் பெற்றார், பின்னர் தொராண்டோவில் குளோபல் மேக்சுஃபின் முதலீடுகளில் தலைமை கட்டிணக்க அலுவலராக ஆனார்.
பியங்கா வனேசா அந்திரியெசுக்கு ஒரு கனடிய தென்னிசு விளையாட்டு வீரர். 2019 ஆண்டுக்கான அமெரிக்க திறந்த தென்னிசுப் போட்டியின் வெற்றிவாகையர்.
காலி துறைமுகம் உள்ளூர் மற்றும் வெளிநாட்டு கடல் தொல்பொருள் ஆராய்ச்சியாளர்களிடையே பிரபலமான கடற்தளமாகும். இத் துறைமுகத்தில் பண்டைய கடற்படை போக்குவரத்து குறித்து ஆராய்ச்சி நடைபெறுகின்றன. போர்த்துகீசிய, டச்சு மற்றும் ஆங்கில காலனித்துவ ஆட்சிகளின் கப்பல்களின் சிதைவுகளை காலி துறைமுகத்திற்கு அருகாமையில் அமைந்துள்ள காலியின் விரிகுடாவைச் சுற்றியுள்ள இடங்களில் காணலாம். இப்பகுதியில் இடம்பெற்ற குறிப்பிடத்தக்க கப்பல் சிதைவுகளில் "தி ஈஸ்ட் இண்டியன் அவாண்ட்ஸ்டர்" , விஓசி கப்பல் விபத்துக்குள்ளான ஹெர்குலஸ் , டோல்பிஜ்ன் , பார்பெஸ்டெய்ன் மற்றும் ஜீன்வென்ஸ் ஆகியவை அடங்கும். காலியில் நிறுவப்பட்ட மத்திய கலாச்சார நிதியத்தின் கடல்சார் தொல்பொருள் பிரிவின் கடல் தொல்பொருள் ஆராய்ச்சியாளர்கள் காலி துறைமுக பகுதியில் பல தொல்பொருள் ஆய்வுகளை மேற்கொண்டு வருகின்றனர்.
17 ஆம் நூற்றாண்டில் காலிக் கோட்டை கட்டப்பட்ட பின்னர், காலி துறைமுகம் 200 ஆண்டுகளுக்கும் மேலாக இந்தியப் பெருங்கடலில் ஒரு முக்கிய துறைமுகமாக இருந்தது. இது ஐரோப்பாவிற்கும் ஆசியாவிற்கும் இடையில் பயணிக்கும் படகுகள் மற்றும் கப்பல்களுக்கான முக்கியமான நங்கூரமிடல் இடமாகும். 19 ஆம் நூற்றாண்டின் பிற்பகுதியில் பிரித்தானிய காலனித்துவ அரசாங்கம் கொழும்பு துறைமுகத்தில் அலைதாங்கிகளை கட்டியபோது, சர்வதேச கடல் போக்குவரத்து காலியில் இருந்து கொழும்புக்கு மாற்றப்பட்டது. அதன்பிறகு, காலி துறைமுகம் நாட்டின் இரண்டாம் துறைமுகமாக மாறியது. இன்றும் சில கப்பல்களும், படகுகளும் இங்கு தரிக்கின்றன.
இலங்கைக்கான சரக்கு கையாளுதலுக்கான அதிகரித்துவரும் தேவை மற்றும் சர்வதேச பிராந்திய இலக்குக்கு ஏற்ப தற்போதுள்ள காலி துறைமுகத்தை உருவாக்க இலங்கை துறைமுக ஆணையம் திட்டமிட்டுள்ளது. ஆழமான நீர் பயணிகள் கப்பல் முனையம், அலைதாங்கிகளை நிர்மாணித்தல், தூர்வாரல் நுழைவாயில் மற்றும் படுகை அகழ்வாராய்ச்சி செய்தல் போன்ற நாட்டின் பொருளாதார வளர்ச்சிக்கு பங்களிக்கும் வகையில் காலி துறைமுகத்தில் பிற வசதிகளை திட்டமிடப்பட்டுள்ளது.
காலி துறைமுகம் நாட்டில் ஒரு முக்கிய துறைமுகமாக இருந்தது. இது கிறிஸ்தவத்திற்கு முந்தைய காலங்களில் கூட பயன்பாட்டில் இருந்தது. மேலும் 12 ஆம் நூற்றாண்டிற்குப் பிறகு முக்கியத்துவம் பெற்றது. 14 ஆம் நூற்றாண்டில், காலி துறைமுகம் இலங்கையின் மிக முக்கியமான துறைமுகமாக இருந்தது. மேலும் 1873 ஆம் ஆண்டு வரை கொழும்பில் ஒரு செயற்கைத் துறைமுகம் கட்டப்படும் வரை அதன் முக்கியத்துவத்தைத் தக்க வைத்துக் கொண்டது.
காலி துறைமுகம் இலங்கையின் தென்மேற்கு கடற்கரையில் அமைந்துள்ள இயற்கை துறைமுகம் ஆகும். தற்போது காலி துறைமுகம் நாட்டின் மிகச் சுறுசுறுப்பான பிராந்திய துறைமுகங்களில் ஒன்றாகும். உல்லாச படகுகளுக்கான வசதிகளை வழங்கும் இலங்கையின் ஒரே துறைமுகம் இதுவாகும். சர்வதேச படகுகள் சங்கம் காலி துறைமுகத்தை உலகின் சிறந்த ஈர்க்கும் இடங்களில் ஒன்றாக அங்கீகரித்துள்ளன.
இந்த திட்டத்துடன் முறையே 10 மீ மற்றும் 10.9 மீ ஆழம் கொண்ட 300 மீ நீளம் மற்றும் 200 மீ நீளம் கொண்ட சரக்குக் கப்பல்களுக்கு பயணிகள் கப்பல்களுக்கு படுக்கை வசதிகளை வழங்க எஸ்.எல்.பி.ஏ எதிர்பார்க்கிறது. காலி விரிகுடா பகுதியில் அலைகளின் விளைவுகளை மறைக்க அலைதாங்கிகளை அமைப்பதன் மூலம் இது அடையப்படும்.
நந்தினி வேலு நாச்சியார் , ரேஸ்மி குமார் , மகேஷ் முத்துசாமி , முகமது அஸ்லாம் மற்றும் ஏஞ்சலினா கிறிஸ்டி கட்புலத் தொடர்பாடல் பட்டப்படிப்பு படிக்கும் நண்பர்கள். மாயவித்தை நிபுணரான தியாகுவும் நந்தினியும் காதலர்கள். இருவரும் வெவ்வேறு சாதியை சேர்ந்தவர்கள். இதை அறியும் நந்தினியின் உறவினரான ராஜா ராஜசேகரன் நந்தினியை ஆணவக்கொலை செய்கிறான். ஆனால் அந்தக் கொலையை மறைத்து சட்டத்திடமிருந்து தப்பிக்கிறான் ராஜா. இதனால் மற்ற ஐவரும் சேர்ந்து நந்தினியின் கொலைக்கான நியாயம் வேண்டி போராட்டம் நடத்துகின்றனர். அவர்களின் போராட்டத்தை காவல்துறை அடக்குமுறையைக் கையாண்டு ஒடுக்குகிறது. தொலைக்காட்சியில் இக்கொலை பற்றிய உண்மைகளை வெளிக்கொணர ஒரு நிகழ்ச்சியைத் துவக்குகின்றனர்.
தொடர்வண்டியில் பயணம் செய்யும் இளைஞர்களான நான்கு நண்பர்களிடம் அனந்தகிருஷ்ணன் இக்காலத்து இளைஞர்கள் அக்கறையும் பொறுப்பும் இல்லாமல் தான்தோன்றித்தனமாக இருப்பதாகக் கூறுகிறார். அவருடைய கூற்றை பொய் என்று நிரூபிக்க நான்கு நண்பர்களும் முடிவெடுக்கின்றனர்.
காதலாகி 2010 ஆம் ஆண்டு கே. ஆர். விஸ்வா இயக்கத்தில், கிருஷ்ணகுமார் பாலசுப்ரமணியன், பிரகாஷ் ராஜ் மற்றும் சிருஷ்டி டங்கே நடிப்பில், பாடல்கள் ஏ. ஆர். ரெய்கானா மற்றும் பின்னணி தமன் இசையில் வெளியான தமிழ் திரைப்படம்.
ஆனால் இறந்துவிட்டதாக நினைத்த நந்தினி உயிரோடு வருகிறாள். ஏன் நந்தினி இறந்துபோனதாக நாடகம் நடத்தினார்கள். அதனால் அவர்கள் சாதித்தது என்ன?
சிறீ வல்லபச்சார்யா வித்யா சபாவானது திவான் பகதூர் எம். ஓ. பார்த்தசாரதி ஐயங்கார் தொண்டு நிறுவனங்களின் ஒத்துழைப்போடு 1992-ல் எம். ஓ. பி வைணவ மகளிர் கல்லூரி நிறுவப்பட்டது. எம்.ஓ.பி. அறக்கட்டளைகள் கல்லூரி வளாகத்திற்காக நிலத்தை நன்கொடையாக அளித்தன. உள்கட்டமைப்பு வசதி மற்றும் நிர்வாகத்தை சிறீ வல்லபாச்சார்யா வித்யா சபா மேற்கொள்கிறது. 2002 ஆம் ஆண்டில், இக்கல்லூரி தேசிய மதிப்பீட்டு மற்றும் அங்கீகார கவுன்சிலில் நான்கு நட்சத்திரங்களுடன் அங்கீகாரம் பெற்றது, அதே ஆண்டில் சென்னைப் பல்கலைக்கழகத்தால் நிரந்தர இணைவு வழங்கப்பட்டது. இது 2004 இல் யுஜிசி மற்றும் சென்னைப் பல்கலைக்கழகத்தால் சுயாட்சி வழங்கப்பட்டது.
எம். ஓ. பி வைணவ மகளிர் கல்லூரி என்பது தமிழ்நாட்டின், சென்னையில் அமைந்துள்ள ஒரு கலை அறிவியல் கல்லூரி ஆகும். இது சென்னைப் பல்கலைக்கழகத்துடன் இணைவுபெற்றுள்ளது.
இந்த கல்லூரியில் 15 இளங்கலை மற்றும் ஆறு முதுகலை படிப்புகள் உள்ளன. மேலும் முனைவர் பட்ட பாடத்திட்டங்களைநும் கொண்டுள்ளது. இங்கு வழங்கப்படும் படிப்புகள் பின்வருமாறு
நாமம் ஒரு தொழிலாளிகள் சங்கத் தலைவர் ஆவார். அவர் தனது மனைவி புண்ணிய லட்சுமி மற்றும் இரு குழந்தைகளுடன் வறுமையில் வாழ்ந்து வருகிறார். சம்பள பற்றாக்குறையின் காரணமாக அவர் உண்ணாவிரத போராட்டம் ஒன்றிலும் ஈடுபடுகிறார். உண்ணாவிரத போராட்டத்தின் இறுதி நாளில் தனது நண்பன் எத்திராஜ் நாமத்திற்கு விஷம் வைத்து கொன்று விடுவதால் அந்த சங்கத்தின் புதிய தலைவராக எத்திராஜ் பொறுப்பேற்கிறான். இரு குழந்தைகளும் பசியில் மிகவும் அவதிப்பட்டு அதில் அந்தப் பெண் குழந்தை இறந்துவிடுகிறது. அதை தாங்கிக்கொள்ள முடியாத புண்ணிய லக்ஷ்மியும் அவளது ஆண் குழந்தையையும் கடலில் தற்கொலை செய்ய முயற்சி செய்கிறார்கள். பின்னர், அவர்கள் இருவரும் தொழிலாளிகளால் காப்பாற்றப்பட்டு மருத்துவமனையில் அனுமதிக்கப் படுகிறார்கள். ஜானி தன் தாயை விட்டு வெளியேறுகிறான்
பல ஆண்டுகளுக்குப் பிறகு, ஜானி ஒரு துறைமுக நகரில் பெரிய ரவுடியாக இருக்கிறான். அப்போது தன் தாயை சந்திக்க நேரிடுகிறது அவரிடம் வெறுப்பு குறையாமல் இருந்ததால் தன் தாயை விட்டு விலகியிருக்கவே விரும்பினான் ஜானி. காவல்துறை ஆய்வாளர் அலெக்ஸாண்டர் வீரமுத்து ஜானியை கைது செய்ய காத்திருந்தார். எத்திராஜின் மகன் குமார், ஜானியின் நண்பன். ஓர் இரவில் கௌரி குமார் ஒரு விலைமகளை கொன்றுவிடுகிறான். அந்த கொலை பழி ஜானி மீது தவறுதலாக சுமத்தப்படுகிறது. நீதிமன்றத்தில் கௌரி குமாருக்கு ஆயுள் தண்டனையும், ஜானிக்கு ஏழு ஆண்டுகள் கடுங்காவல் தண்டனையும் விதிக்கப் படுகிறது.
துறைமுகம் கே ராஜேஷ்வர் இயக்கத்தில் 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜார்ஜ் தயாரிப்பில் ஆதித்தியன் இசை அமைப்பில் 25 அக்டோபர் 1996 ஆம் தேதி இப்படம் வெளியானது. அருண்பாண்டியன், ஷோபனா, லிவிங்ஸ்டன், அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா மற்றும் பலர் நடித்துள்ளனர்.
7 ஆண்டுகளுக்குப் பிறகு வழக்கறிஞர் ராமானுஜத்தை பழி வாங்க முயற்சி செய்கிறான் ஜானி. அவரை கொல்லும் முதல் முயற்சி தோல்வியில் முடிகிறது. அதனால் அவரது மகள் ருக்மணியின் திருமணத்தை நிறுத்துகிறான் ஜானி. அந்நிலையில் ஜானிக்கும் எத்திராஜிற்கும் மோதல் வெடிக்கிறது. பின்னர் என்னவானது என்பதே மீதிக் கதை ஆகும்
சி அருண் பாண்டியன், ஷோபனா, லிவிங்ஸ்டன் , அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா, ஜார்ஜ், சாவித்திரி, டிஸ்கோ சாந்தி, அனுஷா, ஷகிலா, கிருஷ்ணமூர்த்தி, மேனேஜர் சீனா, மாஸ்டர் உதயராஜ், மகேந்திரன், நெல்லை கபிலன், ஜெயமணி, வின்சென்ட் ராய்.
அருள்மிகு மீனாட்சி அம்மன் பொறியியல் கல்லூரிக்கு புது தில்லியில் உள்ள அகில இந்திய தொழில்நுட்பக் கல்விக் குழு ஒப்புதல் அளித்துள்ளது. மேலும் இது தென்னிந்தியாவின் அண்ணா பல்கலைக்கழகத்துடன் இணைக்கப்பட்டுள்ளது. 1985 ஆம் ஆண்டில் தெலுங்கு மொழி சிறுபான்மை பொறியியல் கல்லூரியாக தமிழக அரசின் ஒப்புதலின் பேரில் இந்தக் கல்லூரி நிறுவப்பட்டது.
இந்தியாவின், தமிழ்நாட்டின், காஞ்சிபுரத்திற்கு அருகிலுள்ள வடவமனேந்தலில் உள்ள ஒரு பொறியியல் கல்லூரி ஆகும். 1985 இல் நிறுவப்பட்ட இந்தக் கல்லூரியை மீனாட்சி அம்மாள் அறக்கட்டளை நிர்வகிக்கிறது.
காஞ்சீபுரம், செய்யாறு, வந்தவாசி, இராணிப்பேட்டை, ஆற்காடு ஆகிய இடங்களிலிருந்து கல்லூரி பேருந்து வசதி மற்றும் அரசு பேருந்து வசதிகள்.
இஸ்லாமிய கட்டடக்கலையானது இஸ்லாமிய வரலாற்றின் ஆரம்பகால வரலாற்றிலிருந்து இன்றைய தினம் வரை மதச்சார்பற்ற மற்றும் சமய பாணியிலான பரந்த அளவிலான பரப்பளவை உள்ளடக்கியதாகும்.ரோம், பைசாண்டின், பாரசீகம் மற்றும் 7, 8 ஆம் நூற்றாண்டுகளில் முஸ்லிம்களால் வெற்றிகொள்ளப்பட்ட ஏனைய நாடுகளிளும் இஸ்லாமிய கட்டடக்கலை தாக்கம் செலுத்துவதை இன்று காணலாம். மேலும் தென்கிழக்காசியாவில் இஸ்லாம் பரவிய காலகட்டத்தில் சீன மற்றும் இந்திய கட்டடக்கலையிலும் இது தாக்கம் செலுத்தியது. இஸ்லாமிய எழுத்தணிக்கலை,வடிவியல் மற்றும் இடைவெளியில் வடிவமைக்கப்பட்ட ஆபரணங்களுடன் அலங்காரங்களை அலங்கரித்தல் போன்றன கட்டிடங்களின் வடிவத்தில் தனித்துவமான குணாதிசயங்களை உருவாக்கியது. முக்கியமாக இஸ்லாமிய கட்டிடக்கலைகளை பள்ளிவாசல், கல்லறறை, அரண்மனை மற்றும் கோட்டைகளில் காணலாம்.
இஸ்லாமிய கட்டடக்கலையானது பள்ளிவாசல்கள் போன்ற இஸ்லாமிய கட்டடங்களுக்கு மாத்திரம் வரையறுக்கப்பட்டதல்ல. ஒரு அரண்மனையானாலும் அதன் அளவுகோளல்களுடன் இணங்கிணால் இஸ்லாமிய கட்டடக்கலையில் உள்ளடங்க முடியும். அந்த அளவுகோலை பல புத்தகங்களும் கட்டுரைகளும் விவாதிக்கின்றன. இஸ்லாமிய கட்டடகலையை பாரம்பரிய கட்டடக்கலையாக வரையறுக்க முடியாது. பல சமகால கட்டிட வகைகளும் இதில் உள்ளடங்குகின்றன. இது பற்றி மேலும் விளக்கங்களை புத்தகங்களில் காணலாம்.
இஸ்லாம் கி.பி.7 ஆம் நூற்றாண்டு நபிகள் நாயகம் அவர்கள் வாழ்நாளில் தான் தொடங்கியது. அப்போது மசூதி போன்ற கட்டடக்கலைகள் உருவாக்கப்பட்டன. இஸ்லாத்தில் முதலாவது கட்டப்பட்ட பள்ளிவாசலாக குபா பள்ளிவாசல் திகழ்கின்றது. இது 20 ஆம் நூற்றாண்டின் பிற்பகுதியில் பெருப்பித்து கட்டப்பட்டது.
அவர்களுள் ஒருவரான இப்ராஹிம் நபியவர்களால் அவரது மகன் இஸ்மாயில் அவர்களின் உதவியுடன் மக்காவில் கஃபா கட்டப்பட்டது. இது இஸ்லாமிய வரலாற்றில் கட்டப்பட்ட முதலாவது பள்ளிவாயிலாக திகழ்கிறது. இப்பள்ளிவாசல் ஒரே நேரத்தில் 8,20,000 பேர் தொழுகை நடத்தக்கூடியளவு விசாலமானதாகும்.
இந்த கட்டுரையில் குறிப்பிடப்பட்டுள்ள பல கட்டிடங்கள் உலக பாரம்பரிய தளங்களாக பட்டியலிடப்பட்டுள்ளன. அவைகளில் அலெப்போவின் சிட்டாடல் போன்ற சில சிரிய உள்நாட்டுப் போரில் சேதம் அடைந்துள்ளன.
இன்னொரு பார்வையில், குர்ஆன் வசனங்களின் படி முஹம்மத் நபியவர்களுக்கு முந்தைய தீர்க்கதரசிகளான நபிமார்களால் இஸ்லாம் பிரதிநிதித்துவம் செய்யப்பட்டது.
ஸ்வர்க் நாரக் , ஜோதி பனே ஜுவாலா , ஜாக்மி ஷெர் , சர்ஃபரோஷ் , வஃபாதர் , பிரேம் தப்சயா , பியாசா சாவன் , ஆஜ கா எம்.எல்.ஏ. ராம் அவ்தார் மற்றும் ஆஷா ஜோதி போன்ற இந்தித் திரைப்படங்களை இயக்கியதற்காக ராவ் தேசிய அங்கீகாரம் பெற்றார். இவர், அதிக எண்ணிக்கையிலான திரைப்படங்களை இயக்கியதற்காக லிம்கா உலக சாதனை பட்டியலில் இடம்பெற்றுள்ளார். இவர் இயக்கிய 'தந்திர பாப்பராயுடு' , மற்றும் 'சூரிகாடு' போன்ற படங்கள் இந்திய சர்வதேச திரைப்பட விழா பனோரமா பிரிவில் திரையிடப்பட்டது. மற்றும் இவர் இயக்கிய, " கன்டே கூத்துர்னெ கனு" திரைப்படம் சிறப்பு குறிப்பு அம்சம் உள்ள திரைப்படத்திற்கான தேசிய திரைப்பட விருதினைப் பெற்றது. 1983 ஆம் ஆண்டில், இந்திய பனோரமா, தாஷ்கென்ட் திரைப்பட விழா, 1983 கேன்ஸ் திரைப்பட விழா மற்றும் மாஸ்கோ திரைப்பட விழா ஆகியவற்றில் விமர்சன ரீதியாக பாராட்டப்பட்ட மேகசந்தேசம் என்கிற இவர் இயக்கிய படம் திரையிடப்பட்டது. இந்தத் திரைப்படம் தெலுங்கில் சிறந்த திரைப்படத்திற்கான தேசிய திரைப்பட விருதைப் பெற்றது.
தாசரி நாராயண ராவ் ஒரு இந்திய திரைப்பட இயக்குனர், தயாரிப்பாளர், திரைக்கதை எழுத்தாளர், வசன கர்த்தா, நடிகர், பாடலாசிரியர் மற்றும் அரசியல்வாதி போன்ற பன்முகம் கொண்டவர். இவர், தெலுங்கு சினிமா, தொலைக்காட்சி மற்றும் பாலிவுட்டில் தன் பணியால் புகழைப் பெற்றவர். இவர், பல்வேறு வகைகளில் நூற்றியைம்பதுக்கு மேற்பட்ட திரைப்படங்களை இயக்கியுள்ளார். . இவரது திரைப்படங்கள் சமூக அநீதி, ஊழல் மற்றும் பாலின பாகுபாடு ஆகியவற்றை வலியுறுத்துகின்றன. ராவ் இரண்டு தேசிய திரைப்பட விருதுகளையும், ஒன்பது மாநில நந்தி விருதுகள் உட்பட ரகுபதி வெங்கையா விருதையும், மற்றும் நான்கு தென்னிந்திய பிலிம்பேர் விருதுகளையும் பெற்றுள்ளார். இதில் வாழ்நாள் சாதனையாளர் விருதும் அடங்கும். மேலும், இவர் தெலுங்கு , தமிழ் மற்றும் கன்னட மொழித் திரைப்படங்களில் நடித்துள்ளார்.
2013 ஜூன் 11 ம் தேதி நடுவண் புலனாய்வுச் செயலகம், மத்திய அரசின் விசாரணைக்கு தாசரி நாராயண ராவ் உட்படுத்தப்பட்டார். நவீன் ஜிண்டால் என்பவரிடமிருந்து 2.25 கோடி ரூபாய் பெற்ற, நிலக்கரிச் சுரங்க ஒதுக்கீட்டு முறைகேடு தொடர்பாக, மனு தாக்கல் செய்யப்பட்டு, இருவருக்கும் எதிரான முதல் தகவல் அறிக்கை பதிவு செய்யப்பட்டது.
2006 ஆம் ஆண்டில் ராஜ்ய சபாவுக்கு தாசரி நாராயண ராவ் தேர்ந்தெடுக்கப்பட்டார். அவர் நிலக்கரி அமைச்சக அமைச்சராக பணியாற்றினார். காங்கிரஸ் தலைவர் சோனியா காந்தியின் நம்பிக்கைக்குரியவராக இருந்தார், 2004 ஆம் ஆண்டில் காங்கிரஸ் கட்சி பதவிக்கு வந்த பின்னர் தாசரி மீண்டும் அரசியலில் ஈடுபட்டு வந்தார்.
மருத்துவரான சஞ்சீவி ராமன் குழந்தைத் தொழிலாளர்களை பணியமர்த்தக்கூடாது என்பதற்காக போராடிவருபவர். அவர் தொடுத்த வழக்கின் காரணமாக குழந்தைத் தொழிலாளர்களை எந்த நிறுவனமும் பணியமர்த்தக் கூடாதென்று நீதிமன்றம் உத்தரவிடுகிறது. தங்கள் தொழில் பாதிக்கக் காரணமான சஞ்சீவி ராமனைக் கொல்ல பெரியநாயகமும் மற்ற நிறுவன உரிமையாளர்களும் திட்டமிடுகின்றனர். இவர்கள் திட்டமிடுவதைப் பார்த்துவிடும் செல்வியை அங்கேயே கொல்கின்றனர். அந்தக் கொலையைக் கண்ட நூலகர் சுபாவைக் கொல்ல துரத்துகிறார்கள். அங்குவரும் ஜீவா அவளைக் காப்பாற்றுகிறான். அதன்பின் என்ன நடந்தது என்பது மீதிக்கதை.
கோபக்கார இளைஞரான ஜீவா ஒரு ஆட்டோ ஓட்டுநர். அவன் தந்தை அவனை சிறுவயதில் பள்ளிக்கு அனுப்பாமல் வேலைக்கு அனுப்பியதால் அவன் படிக்கவில்லை. தான் படிக்கவில்லை என்பதை அவன் தாழ்வு மனப்பான்மையாக எண்ணி வருந்தினான். எனவே குழந்தைகள் வேலை செய்வதைக் கண்டால் அவன் அவர்களைப் பள்ளியில் சேர்த்து படிக்கவைத்தான். ஜீவாவின் பால்ய நண்பனான இளவேனில் நன்கு படித்து காவல் துறை அதிகாரியாகிறான்.
பெரியநாயகம் தன் நிறுவனத்தில் குழந்தைத் தொழிலாளர்களை பணிக்கு அமர்த்தி சட்ட விரோத தொழில்களைச் செய்துவருகிறான். அவனுக்கு அமைச்சரின் ஆதரவு இருப்பதால் இளவேனிலால் அவனைக் கைது செய்ய முடியவில்லை.
தொண்டன் 1995 ஆம் ஆண்டு முரளி, ரோகிணி மற்றும் ச. ராமதாசு நடிப்பில், கார்வண்ணன் இயக்கத்தில், ஆர். கே. பிலிம் மேக்கர் சர்க்யூட் தயாரிப்பில், ராஜன் சர்மா இசையில் வெளியான தமிழ் திரைப்படம்.
பிற்பகல் 1:30 மணியலவில் இராணுவத்தினர் சுப்பிரமணியம் என்பவரின் வீட்டினுள் நுழைந்து, சுப்பிரமணியத்தையும் மேலும் எட்டுப் பேரையும் சுட்டுக் கொன்றனர். மாலை 4:00 மணியளவில் சிவகணேசு என்பவரின் வீட்டுக்குச் சென்ற இராணுவம் அங்கிருந்து 8 ஆண்களை அருகில் இருந்து மாட்டுத் தொழுவத்திற்குக் கொண்டு சென்று சுட்டனர். இவர்களில் நால்வர் உயிர் தப்பினர். அன்றைய நாளில் மொத்தம் 52 பேரின் உடல்கள் அடையாளம் காணப்பட்டதாக வல்வெட்டித்துறை பிரசைகள் குழு அறிவித்தது. அடுத்தநாள் ஆகத்து 3 வியாழனன்று, நகரில் ஊரடங்கு உத்தரவை இந்திய இராணுவம் பிறப்பித்து, சுற்றிவளைப்பில் ஈடுபட்டது. கிட்டத்தட்ட 75 இளைஞர்கள் கைது செய்யப்பட்டு வீதியில் உருட்டிச் செல்லப்பட்டு, தாக்கப்பட்டனர். இவர்களில், நால்வர் உயிரிழந்தனர். அருகில் உள்ள கிராமங்களில் இருந்து ஊரடங்கு பற்றி அறியாமல் அங்கு வந்தவர்களும் தாக்கப்பட்டு சுட்டுக் கொல்லப்பட்டனர்.
ஆரம்ப சமரை அடுத்து, பெருமளவிலான படையினர் நகரத்தை நோக்கி நகர்ந்தனர், தாக்குதல் நடத்திய விடுதலைப் புலிகள் தப்பியோடி விட்டனர். இராணுவத்தினரின் தாக்குதல்களில் பெருமளவு பொதுமக்கள் கொல்லப்பட்டனர், சிலர் கடைகளுக்குள் வைத்து எரிக்கப்பட்டனர். அனைத்து வயதினரையும் கொண்ட பொதுமக்கள் சுற்றிவளைக்கப்பட்டு நகர மத்தியில் நிறுத்தப்பட்டனர். அவர்களை நோக்கி மூன்று சுற்றுத் தோட்டாக்கள் சுடப்பட்டன. இதில் நால்வர் கொல்லப்பட்டனர். நகரில் இருந்த நூற்றுக்கணக்கான மக்கள் பாதுகாப்புத் தேடி ஓடினர். இவர்களில் பலர் அருகில் இருந்த சுப்பிரமணியம், சிவகணேசு ஆகியோரின் வீடுகளில் தஞ்சமடைந்தனர். இவ்விரு வீடுகளிலும் கிட்டத்தட்ட 300 பேர் வரை தங்கினர்.
காயமடைந்த பலருக்கு உள்ளூர் மருத்துவர்களால் முதலுதவி மொடுக்கப்பட்டு, அருகில் உள்ள ஊறணி மருத்துவமனைக்குக் கொண்டு செல்லப்பட்டனர். காயமடைந்த பலர் 5 மைல்கள் தூரத்தில் உள்ள பருத்தித்துறை மருத்துவமனைக்குக் கால்நடையாகவே சென்றனர். பருத்தித்துறை மருத்துவமனையில் அப்போது பணியாற்றிக் கொண்டிருந்த எல்லைகளற்ற மருத்துவ அணியைச் சேர்ந்த ஜாக்குலின் என்ற தாதி உடனடியாக வல்வெட்டித்துரைக்கு நோயாளர் ஊர்தி ஒன்றை அனுப்பி வைக்க ஏற்பாடு செய்தார். ஆனாலும், அவருக்கு அங்கு செல்ல அனுமதி மறுக்கப்பட்டது. ஆகத்து 4 இல் ஊரடங்கு தளர்த்தப்படதை அடுத்து, காயமடைந்த பலர் மேலதிக சிகிச்சைக்காக பருத்தித்துறை மருத்துவமனை வந்து சேர்ந்தனர்.
1989 ஆகத்து 2 புதன்கிழமை, முற்பகல் உள்ளூர் நேரம் 11:15 அளவில் 30 பேரடங்கிய இந்திய இராணுவத்தினர் வல்வெட்டித்துறை சந்தைப் பகுதியில் ரோந்து நடவடிக்கையில் ஈடுபட்டிருந்த போது, துப்பாக்கிச்சூட்டு சப்தம் கேட்டது. சந்தை அப்போது கூடியிருந்த வேளையில் பெருமளவான பொதுமக்கள் அங்கு காணப்பட்டனர். பொதுமக்கள் கூடியிருந்த இடத்தில் நடையில் ரோந்து நடவடிக்கையில் ஈடுபட்டிருந்த இராணுவத்தினர் மீது விடுதலைப் புலிகள் தாக்குதல் நடத்தியமை அங்குள்ள மக்களுக்குப் பெரும் வியப்பாக இருந்தது. ஆறு இந்திய இராணுவத்தினர் கொல்லப்பட்டனர், மேலும் 10 பேர் காயமடைந்தனர்.
இந்திய நாட்டுக்கு எதிராகவும் சமூகவிரோத செயல்களில் ஈடுபட்டதாகவும், இதர இஸ்லாமிய ஆயுதக்குழுக்களுடன் தொடர்பில் இருப்பதாகவும், ஆயுதங்கள் கொண்டிருப்பதாகவும், கடத்தல், கொலை, மிரட்டல், வெறுப்புப் பேச்சு, மதக்கலவரம், லவ் ஜிகாத் இதர மதச்செயல்பாடுகளில் ஈடுபட்டதாக இவ்வமைப்பின் மிது குற்றச்சாட்டுக்கள் உள்ளன. சர்ச்சைக்குரிய வகையில் கேள்வித்தாளைத் தயாரித்த கேரள பேராசிரியர் டி. ஜெ. ஜோசப் தாக்கப்பட்ட வழக்கில் தொடர்புள்ளதாக சிலர் கைது செய்யப்பட்டனர்.